Document ID: /roh_data/filtered/fineweb-2-filterrobots_roh.jsonl.gz/30372

La luna da las conusmentas ed ils consuments svizzers è vegnida mendra en l’emprim quartal da l’onn. Cunzunt ils quitads davart il svilup economic sfradentia il gust da consumar. En l’industria ed en il sectur da servetschs na datti percunter (anc) naginas temas da recessiun.
Il clima da consum saja per il mument uschè schlet sco l’entschatta da la pandemia da corona. Quai mussa il nov index per il clima da consum, sco il Secretariat da stadi per l’economia SECO ha communitgà. L'index che vegn miserà mintga quartal, saja l'avrigl dà lunsch sut la media dals onns passads.
Sceptica pervia da la guerra en l'Ucraina
Era curdà è l'index tar las spetgas dal svilup da l'economia il proxim onn. La raschun per la sceptica saja cunzunt la guerra en l’Ucraina. Uschia sajan las svizzras ed ils svizzers era vegnids pli reservads da far pli grondas cumpras. Valità pli positiv vegn dentant la situaziun en la citad da lavur e la sigertad da las plazzas.